શશીકલાની વાત પર પાછા વળીએ તો જયલલિતાની સેવા, ચમચાગીરી અને દલાલીનું કામ કરતાંકરતાં શશીકલાને સત્તાની ગંધ આવવા લાગી હતી. જયલલિતાને પોએસ ગાર્ડનમાં મળવું હોય તો શશીકલાની મંજૂરી વિના મળી શકાય નહીં. પ્રધાનો પણ મળી શકે નહીં. આમ છતાં જયલલિતાની જગ્યાએ મુખ્યપ્રધાન મૂકવાની વાત આવી ત્યારે પન્નીરસેલ્વમને પસંદ કરવા પડ્યાં. થોડા દિવસો વીત્યાં તે સાથ જ પન્નીરસેલ્વમને હટાવીને જાતે જ મુખ્યપ્રધાન બનવાની હિલચાલ શશીકલાએ શરૂ કરી ત્યારે પક્ષમાં ભાગમાં પડી ગયા. પન્નીરસેલ્વમે નોખો ચોકો માંડ્યો અને શશીકલા ગાદીએ બેસી શકે તે પહેલાં જ કોર્ટમાંથી ચૂકાદો આવી ગયો કે શશીકલાએ તો ચાર વર્ષ જેલમાં ગાળવાં પડશે. જેલમાં ગયાં પછીય પક્ષ પરનો કબજો ન છોડવા માટે શશીકલાએ ઘણાંને કાઢી મૂક્યાં અને પક્ષના વડા તરીકે, મહામંત્રી તરીકે પોતાના ભત્રીજા નટરાજનને બેસાડી દીધો. સીએમ તરીકે પોતાના વફાદાર પલાનીસામીને બેસાડી દીધા.